# Úvod do KDE

Tím KDE
13/09/2000
2.00.00
1999
2000
Tím KDE

Základy práce s K Desktop Environment

Quick Start Guide pre KDE

KDE
quick start
úvod
zbežné zoznámenie
prvá pomoc

## Úvodom

Tento dokument obsahuje stručný úvod do práce s KDE. Zoznámi Vás so základmi práce v tomto prostredí a ukáže Vám jeho prednosti, ale ani zďaleka nepokrýva všetky aspekty práce s KDE a dokonca ani večšinu z nich. Iba popisuje základné ovládánie a najčastejšie úlohy.

Dovolíme si predpokladať, že už poznáte nejaké grafické uživateľské prostredie, ako napríklad: CDE(tm), Geos(tm), GEM(tm), NeXT(tm), MacFinder(tm), Presentation Manager(tm) alebo MS-Windows(tm). Preto nebudeme vysvetlovať základy práce s myšou alebo funkcie jednotlivých kláves na klávesnici. (Snáď s vynimkou toho, že klávesa označená na štandardnej klávesnici ako ALT sa pod Unixom volá typicky MOD. Niekdy sa to rozlišuje ešte na MOD1 a MOD2, čo je ľavý, ev. pravý ALT. Neuškodí, keď si to zapamätáte. Poznámka prekladateľa)

## Základný prehľad o možnostiach KDE

Táto časť je určená užívateľom, ktorí sa učia radšej skúmaním, alebo nemajú čas prečítať si celý manuál a potrebujú získať len základné údaje. Všetko, čo tu popíšeme, bude v ďalších častiach popísané znova, ale omnoho podrobnejšie a s uvedením užitočných skratiek a tipov. Ak ste netrpezliví, prečítajte si túto časť, hrajte sa a neskôr sa vráťte ku zvyšku. Samozrejme, ak to ešte budete potrebovať.

Zapamätajte si: KDE je extrémne konfigurovatelné, tento návod predpokladá štandardné nastavenie, t.j. také aké získate čistou inštaláciou. Vzhľad prostredia sa môže líšiť aj podľa toho s akou distribúciou ste KDE získali, autori distribúcií si KDE modifikujú, napríklad pridávajú vlastné ikonky do panelu.

### Pracovná plocha v KDE

Po štarte KDE je obrazovka typicky rozdelená na tri oblasti:

- Panel na spodnom okraji obrazovky, sa používa na spúšťanie aplikácií a prepínanie medzi virtuálnymi obrazovkami. Okrem mnohých ďalších ikoniek obsahuje tlačítko Štart, s ikonou ozubeného koliečka. Kliknutím sa ikonka rozbalí do menu obsahujúceho večšinu spúšťaných aplikácií.

- Task bar na hornom okraji. Každá spúšťaná aplikácia bude mať na Task bare tlačítko. Po jeho stlačení sa bleskovo prepnete do zvolenej aplikácie.

- A nakoniec pracovná plocha sama o sebe. Na nej sa umiesťňujú jednak okna spúšťaných aplikácií, ako aj ikonky a odkazy, na adresáre alebo súbory. KDE ponúka niekolko pracovných plôch, každá má svoje vlastné okná a položky. Medzi pracovnými plochami sa prepína klikaním na tlačítka s číslami na panely.

### Pripraviť sa, Pozor, Štart!

Na tomto mieste prinášame niekoľko tipov na začiatok.

- Aplikácie sa spúšťajú kliknutím na ikonu s ozubeným kolieskom a písmenom K, (ktoré budeme nazývať Štart tlačítko) a vybraním požadovanej položky z menu.

- Kliknutím na ikonu s obrázkom domčeku so šanónom v pozadí sa zobrazí obsah Vášho domovského adresára pomocou programu Konqueror, správca súborov v KDE.

- Ak potrebujete klasický unixový prompt (príkazový riadok), kliknite na Štart tlačítko Systém Terminál, alebo stlačte Alt F2, čo zobrazí okno, do ktorého môžete zadať ľubovolný príkaz.

- Vyberte si v menu položku Ovládacie centrum KDE, ak potrebujete zmeniť konfiguráciu.

- Stlačením Alt Tab sa môžete prepínať medzi spúšťanými aplikáciami, stlačením Ctrl Tab medzi virtuálnymi pracovnými plochami.

- Používajte pravé tlačítko na myši nad objektmi KDE, zprístupníte si tým ich konfiguračné menu alebo iné užitočné príkazy.

## Spúšťanie aplikácií

### S použitím tlačítka Štart alebo Panelu

Na spodnom okraji obrazovky nájdete Panel. Ak opomenieme ostatné možnosti, panel je prvý čo by ste mali zkúsiť, keď si chcete spustiť aplikáciu. Pozrite sa na tlačítko vľavo, to s ozubeným kolesom. Tomuto tlačítku budeme naďalej hovoriť Štart tlačítko. Na hornom okraji má malú šípočku, ktorá znamená, že keď na neho klikneme, rozbalí sa z neho menu. Nezabudnite si to vyskúšať. Menu, ktoré sa zobrazí budeme nazývať proste menu. Umožní nám jednoducho spúšťať všetky inštalované aplikácie.

Tip: Alt F1 otvorí tiež toto menu.

#### Prispôsobenie Panelu Vašim potrebám

Ak budete potrebovať nejakú aplikáciu častejšie, môžete si ju pridať ako tlačítko priamo vedľa tlačítka Štart. Tlačítko je možné vytvoriť pre dalšie menu, alebo rychlý prístup do časti už existujúceho menu. Ukážeme si to na tlačítku, ktorým budeme spúšťať program "Hľadaj súbory". Urobíte to takto Štart Ponuka panelu Pridať Aplikácie Hľadaj súbory (Týmto zápisom rozumieme, že kliknete na Štart, potom vyberieme "Ponuka panelu" (Ten trojúholníček napravo znamená, že položka obsahuje dalšie menu) a ďalej na "Pridať", "Aplikácie", a teraz už konečne na "Hľadaj súbory".).

Nezabudnite, že všetky objekty na panely je možné presúvať príkazom presuň z kontextového menu. Jednoducho kliknete pravým tlačítkom myši. Vyskočí dalšie menu, kde je možné vybrať príkaz presuň. Potom môžete sledovať, ako vybraný objekt putuje s pohybmi myši. Ak ste s jeho polohou spokojný, umiestnite ho kliknutím na ľavé tlačítko myši. Ak ste si to skúsili, určite ste zistili, že kontextové menu obsahuje aj príkaz odstrániť, ktorý použijete, ak sa Vám tlačítko už nepáči.

#### Kontextové menu

To nás privádza k dalšej zaujímavej vlastnosti, KDE obvykle ponúka po stlačení pravého tlačítka na myši kontextové menu, a to kdekoľvek, kde to má zmysel. Nikdy nie je od veci skúsiť kliknúť na pravé tlačítko na myši, ak neviete čo s danou vecou robiť. Aj pozadie na obrazovke má svoje vlastné menu.

#### Ďalšie výhody Panelu

S panelom sa vôbec dá robiť mnoho zaujímavých vecí. Jedna z tých podstatnejších: ak máte monitor s nízkým rozlíšením, máme pre Vás funkciu skry a zobraz. Proste kliknete na malé tlačítko, na ktorom je bodkovaná textura a malá šípočka.

Keď už sme pri tom: ak v KDE neviete, k čomu je to či ono dobré, proste nad tým na chvíľu podržte kurzor, objaví sa popisok v ktorom je funkcia niekoľkými slovami popísaná.

### To je všetko pekné, ale kde je môj obľúbený príkazový riadok?

KDE sa nesnaží užívateľa odviesť od mnohoktrát veľmi efektivneho príkazového riadku. Môžete síce manipulovať so svojimi súbormi pomocou nástrojov KDE, ale nemusíte.

Jeho autori vytvorili celkom nový terminál, ktorý sa volá konsole. Spúšťa sa cez známe tlačítko Štart Systém Terminál. Možno to bude prvá ikona, ktorú zatúžite mať aj na panely.

Občas sa ale môže stať, že potrebujete len tak zadať príkaz z príkazového riadku. V tom prípade je zbytočné štartovať nové terminálové okno. Stačí len stlačiťAlt F2 a objaví sa malé okienko s príkazovým riadkom. Po odoslaní príkazu zmizne, ale bude si príkaz pamätať. Ak ho vyvoláte znova a stlačíte šípku hore môžete prechádzať zoznamom skôr zadaných príkazov. Túto funkciu určite poznáte, bežne sa volá história príkazov (command history). To ale nie je zďaleka všetko, čo toto okienko dokáže. Ak do neho zadáte URL, zobrazí sa jeho obsah pomocou programu Konqueror. A úplne nakoniec, ak zadáte `man:príkaz`, kde príkaz je meno Unixového príkazu, zobrazí sa manuálová stránka zadaného príkazu.

## Jak ovládnuť okná

Nechajme teraz panel na chvíľu tak a pusťime si radšej nejakú aplikáciu. Napríklad vyššie spomínané hľadanie súborov, aby sme sa naučili manipulovať s oknami.

### Mám okno! Ibaže čo ďalej?

Ľudia väčšinou pracujú vo vnútri okien, ale môže sa Vám stať, že budete potrebovať s oknami manipulovať, ako napríklad:

presunúť okno

  kliknutím na jeho titulkový pruh a ťahaním vie asi každý. KDE naviac zavádza možnosť stlačiť klávesu Alt a potom kliknúť kdekoľvek v ploche okna. To oceníte hlavne vtedy, keď sa vám podarí okno posunúť titulkom mimo obrazovku.

zmeniť veľkosť okna

  opäť sa to môže urobiť "tradične" ťahaním okraja okna, alebo pravým tlačítkom myši kdekoľvek v okne, sa súčasne stlačenou klávesou Alt

maximalizovať okno

  maximalizáciou rozumieme zväčšenie okna cez celú obrazovku. Urobí sa to kliknutím na štvorček (alebo šípku hore, podľa vybraného vzhľadu) v titulkovom pruhu okna (vedľa X). Ak je okno maximalizované, kliknutím sa zmenší na pôvodnú veľkosť. Kliknutím pravým tlačítkom myši sa okno maximalizuje iba horizontálne, kliknutím stredným sa okno maximalizuje vertikálne.

minimalizovať okno

  minimalizáciou sa okno zbalí do malej ikonky, ktorá nezaberá na ploche žiadne miesto. Do pôvodnej veľkosti sa okno zvečší po kliknutí na jeho ikonu v pruhu úloh. Minimalizačnú ikonu nájdete tiež v titulkovom pruhu okna, vyzerá ako malá bodka.

prechádzať medzi oknami

  Okrem klasického kliknutia myšou do okna, ktoré má být aktívne je možné medzi oknami prepínať klávesami Alt Tab. Neskôr popíšeme dalšie možnosti.

#### Tlačítka v titulkovom pruhu

Okná v KDE majú štandardne niekoľko užitočných tlačítiek v titulkovom pruhu. S ich pomocou môžete zvládnuť mnoho užitočných akcií. V štandardnej konfigurácii obsahujú okná tieto ikony:

Na ľavej strane:

- tlačítko vyvolá menu okna. Jeho vzhľad sa mení so spúšťanou aplikáciou a večšinou obsahuje malú ikonu spúšťanej aplikácie. Z klávesnice sa toto menu vyvolá stlačením kláves Alt F3.

- sticky tlačítko s obrázkom pripináčika. K čomu asi tak je? Hneď to vysvetlíme, zachovajte nám priazeň!

Na pravej strane:

- ikonizačné tlačítko. Ikonifikované okno nieje viditeľné na pracovnej ploche, ale má položku v pruhu úloh. Môže být veľmi ľahko opäť zobrazené.

- >maximalizuj. V porovnaní s inými grafickými prostrediami má toto tlačítko zvláštnu funkciu: Ak na neho kliknete stredným tlačítkom na myši zmení sa jeho veľkosť len vertikálne, ak pravým len horizontálne.

- tlačítko na uzavrenie okna, klávesová skratka je Alt F4.

#### Prepínanie medzi oknami

Teraz keď viete, ako sa s oknami zachádza povieme Vám iné tajomstvo. Ako se medzi nimi prechádza. Na praktické vyskúšanie si musíte otvoriť viac okien než jedno, teda napríklad dve, alebo tri.

Väčšinou je nutné do okna kliknúť, aby získalo tzv. focus a mohli ste s ním pracovať. KDE sa v štandardnej konfigurácii chová rovnako a toto nastavenie sa nazýva "Kliknúť na aktivaciu". V Unixe býva však použité iné nastavenie. Nazývá sa "Okno pod myšou je aktívne" a môžete si ho zapnúť pomocou Ovládacieho centra KDE. To že okno má focus ešte neznamená, že je v popredí. Môžete kľudne písať do okna, ktoré vidíte len čiastočne. Ak ho potrebujete dostať do popredia, stačí kliknúť na jeho záhlavie alebo (a to je špecialita KDE), môžete stlačiť klávesu Alt a kliknúť prostredným tlačítkom na myši, aby ste okno presunuli do popredí.

Ďalej ponúkame niekoľko ďalších metód, ako medzi oknami prechádzať:

- Vyberte si požadované okno zo zoznamu okien. Zoznam sa zobrazí ak kliknete stredným tlačítkom myši nad pracovnou plochou (v mieste, kde skutočne vidíte pracovnú plochu, teda nie nad nejakým oknom), alebo kliknete na panely na ikonu zobrazujúcu niekoľko okien.

- Stlačíte Alt a následne Tab a s každým stisknutím klávesy Tab sa prepnete do ďalšieho okna.

- Použite pruh úloh (viď nižšie).

### Pruh úloh (Taskbar)

Pruh úloh zobrazuje ikony, jednu pre každé okno na ploche. Štandardne je vložený do panelu, ale môže byť presunutý kamkoľvek inam, napríklad do hornej časti obrazovky.

Pruh úloh je veľmi užitočný nástroj. Stačí len kliknúť ľavým tlačítkom myši a požadované okno vyskočí do popredia. Kliknutie stredným tlačítkom prepína medzi ikonifikovanou a neikonofikovanou verziou okna a konečne kliknutie pravým tlačítkom vyvolá bežné kontextové menu, takmer rovnaké ako menu okna.

### Virtuálne pracovné plochy

Tak, a čo to bolo s tým "sticky" tlačítkom?

Môže sa Vám stať, že budete mať na ploche viac okien, než miesta. V tom prípade máte tri možnosti:

1. Nechať všetky okna otvorené. (Mierne neprehľadné.)

2. Ikonifikovať okná, ktoré nepotrebujete a prepínať sa medzi nimi klávesnicou Alt Tab alebo cez pruh úloh. (Stále ešte neprehľadné a trochu pracné.)

3. Alebo (ako doporučuje 11 z 10 Unixových guru): Robiť presne to čo naozajstné operačné systémy keď majú málo pamäte. Používať virtuálnu pamäť, alebo v našom prípade virtuálne pracovné plochy.

C je správne! KDE vie obsluhovať niekoľko virtuálnych obrazoviek a každá z nich môže obsahovať vlastné okná. Môžete medzi nimi ľahko prepínať kliknutím na jedno z tlačítok na panely. Alebo použite klávesovú kombináciu Ctrl F1...F8, prípadne Ctrl Tab pre cyklické prepínanie. Ak pôjdete s myšou k okraju obrazovky a chvíľku ju tam podržíte, prepnete sa na vedľajšiu obrazovku v danom smere.

Virtuálne obrazovky sú veľmi šikovné. Občas sa Vám ale môže stať, že budete potrebovať jedno okno na všetkých virtuálnych pracovných plochách. Napr. malé okno s hodinami, alebo chatom. A to je presne situácia, kedy použijete vyššie spomínané "sticky" tlačítko. Sticky tlačítko prišpendlí okno na pozadie, takže bude viditelné na všetkých virtuálnych pracovných plochách.

Samozrejme je to možné použiť pre prenos okna na inú virtuálnu obrazovku, ale na to existuje omnoho jednoduchšia varianta. Vyvolajte kontextové menu aktuálneho okna a nájdete v ňom položku "Na pracovnú plochu" a pod ňou sa skrýva dalšie menu, kde si vyberiete požadovanú virtuálnu obrazovku.

## Zložky súborov alebo organizácia súborov

Dôležitým rozšírením súčasných oknových správcov je metafora pre adresár - zložka. Každý adresár na Vašom disku je reprezentovaný jednou zložkou. Zložka je zobrazená v okne a každý súbor, ktorý obsahuje, je reprezentovaný ikonou. Ak ste niekedy pracovali s Macom, Win95 alebo OS/2, určite viete o čom hovorím. Ak je KDE prvé, čo vidíte, tak si zapamätajte, že existujú okná, ktoré obsahujú mnoho ikon. Kliknutím na ikonu v nástrojovom pruhu si môžete zobraziť najdôležitejšiu zložku, Váš domovský adresár. KDE si pamätá, ktoré programy ste mali spustené pri jeho ukončení, preto také programy, které to umožňujú, po štarte obnoví na rovnakých pozíciach a v prípade zložiek budú obsahovať rovnaké adresáre. Tieto služby zaisťuje v KDE aplikácia Konqueror (správca súborov v KDE).

### Používame Konqueror

Prvé čo po prvom štarte KDE uvidíte je okno obsahujúce mnoho farebných ikonek. Je to okno programu Konqueror zobrazujúce obsah Vášho domovského adresára. Cesta k nemu je zapísaná v riadku v hornej časti okna. Ak také okno nevidíte, kliknite si na ikonku s obrázkom domečku pred šanónom.

Ak si chcete nejaký súbor otvoriť, proste na ňho raz kliknite myšou. Kliknutím na zložku s dvoma bodkami (..) sa presuniete do nadradeného adresára. Taktiež si môžete zobraziť stromovú štruktúru disku vybráním položky Okno Zobraziť Directory Tree. A do tretice môžete editovať priamo cestu zapísanú v hornej časti okna.

#### Otváranie súborov

KDE obsahuje celý rad aplikácií, ktorými je možné prezerať alebo editovať väčšinu bežných súborov. Kliknutím na súbor sa súbor otvorí s pomocou odpovedajúcej aplikácie. Ak KDE nepozná formát súboru, alebo nevie, ako ho otvoriť, spýta sa užívateľa.

Konqueror používá MIME typy pre prepojenie aplikácií so súbormi.

#### Drag and Drop alebo pekne po slovensky, ťahaj a pusť

Pre okopírovanie alebo presunutie súboru stačí pretiahnúť jeho ikonu na obrazovku, do iného Konqueror okna, alebo nad ikonu iného adresára. Po pustení tlačítka sa Konqueror spýta, či si prajete súbor okopírovať, presunúť alebo vytvoriť pre ňho odkaz. Skúste si to!

Všimnite si, že ak takto vytvoríte odkaz KDE vytvorí symbolický odkaz a nie tzv. pevný odkaz ("hard link"), ak pôvodný súbor zmažete, odkaz bude ukazovať do prázdna.

Mnoho KDE aplikácií drag and drop podporuje. Môžete ikonu nejakého súboru pretiahnúť nad okno bežiacej aplikácie alebo nad ikonu aplikácie, ktorú si prajete použiť k otvorení súboru. Skúste si to!

#### Nastavenie vlastností súborov

Ak potrebujete súboru nastaviť nejaké vlastnosti, napríklad práva uživateľov, kliknete na neho pravým tlačítkom myši a v kontextovém menu vyberte položku "Vlastnosti".

### Komprimované súbory a siete

Ešte nedávno ste potrebovali zvláštne aplikácie pre prístup k súborom na internete. Tomuto je s KDE koniec!

KDE podporuje technológiu, ktorá sa volá "Transparentný prístup k sieti" (po anglicky "Network Transparent Access" (NTA)). To znamená, že sa vôbec nemusíte starať o to, kde je súbor umiestnený. KDE pracuje so súborom úplne rovnako keď je umiestnený na Vašom disku alebo na druhom konci sveta.

Ak napríklad chcete pracovať so súborom umiestneným na FTP serveri, proste si v menu Konqueroru vyberte položku Umiestnenie Otvoriť umiestnenie a zadajte URL FTP servera. V okne sa zobrazia súbory na ňom uložené a vy môžete súbory preťahovať alebo otvárať rovnako ako z lokálneho disku. Ak súbor priamo otvoríte, KDE zaistí, že nemusíte vytvárať žiadnu lokálnu kópiu.

Všimnete si, že Konqueror sa na server prihlasuje ako anonymous, čo môže obmedziť práva, ktoré máte k tam umiestneným súborom. Ak sa potrebujete prihlásiť pod nejakým iným menom, zadajte URL takto:

    ftp://userid@server/adresár

Konqueror sa Vás spýta na heslo a ak sa prihlásenie podarí, budete mať plný prístup k súborom na ftp serveri.

Ak ste pod MS-Windows(tm) používali WinZip(tm), budete iste potešený, že KDE vie pracovať s tar archívmi rovnakým spôsobom. Otvoríte ich obsah ako adresár a môžete sa v archivu prechádzať, ako keby bol rozbalený na disku.

Všeobecne sa dá povedať, že k súborom na Internete, alebo v archívoch, sa dá pristupovať úplne rovnakým spôsobom ako k lokálnym súborom, len s určitým spomalením, ktoré vyplývá z obmedzenej kapacity spojenia (ak je vaše spojenie obmezené, ale ktoré nie je ...).

### Použitie šablón pre prístup k aplikáciám a zariadeniam

Jeden z adresárov umiestnených na pracovnej ploche KDE sa volá Šablony. Obsahuje mnoho súborov s príponou `.kdelnk`, ktorá nie je vidieť. Tieto súbory je možné použiť pre prístup k:

- Aplikáciám

- Tlačiarňam

- Pripojiteľným zariadeniam (napr. disketám)

- Internetovým zdrojom (napr. dokumenty WWW, FTP adresáre)

Takmer každá položka v menu Štart a na Panely odkazuje na `kdelnk` súbor na disku. `Kdelnk` súbor hovorí, aká sa má zobraziť ikona, aký súbor sa má spustiť, alebo na aký súbor ikona odkazuje. Akýkolvek `kdelnk` súbor môžete pretiahnúť na plochu a tým vytvoriť tlačítko pre rychlý štart.

#### Konfigurácia tlačiarní

Môžete si vytvoriť ikonu pre akúkolvek tlačiareň a pretiahnutím súboru nad túto ikonu bude súbor vytlačený. A teraz si povieme, ako sa to robí:

1. Otvoríte zložku Šablony na pracovnej ploche.

2. Pretiahnete ikonu Program na pracovnú plochu. V menu, ktoré sa zobrazí vyberte kopírovať.

3. Kliknete na ikonu pravým tlačítkom myši a z kontextového menu vyberte položku Vlastnosti.

4. Na záložke Všeobecné zmeňte názov na `Názov tlačiarne.kdelnk`.

5. Na záložke Vykonanie zadajte do horného riadku Meno programu:

       lpr%f

   Tento príklad predpokladá, že pre tlač používate príkaz `lpr`, ak používáte iný, zadajte ho.

6. Stále ešte na záložke Vykonanie kliknite na ikonu ozubeného kolesa a v zobrazenom zezname si vyberte ikonu tlačiarne. (Alebo inú, podľa nálady.)

A teraz už môžete tlačiť pretiahnutím súboru nad túto ikonu.

#### Pripojovanie zariadení

Unix vyžaduje pripojenie zaradení skôr, ako je na neho možné pristupovať. KDE umožňuje zjednodušiť túto operáciu pomocou `kdelnk` súborov.

Tu je príklad, ako vytvoriť ikonu umožňujúcu pripojenie diskety:

Mnoho systémov umožňuje pripojovanie a odpojovanie zariadení iba uživateľovi root.

1. Otvoríte zložku Šablony na pracovnej ploche.

2. Pretiahnete ikonu Zariadenie na pracovnú plochu. V menu, ktoré sa zobrazí vyberte kopírovať.

3. Kliknite na ikonu pravým tlačítkom myši a z kontextového menu vyberte položku Vlastnosti.

4. Na záložke Všeobecné zmeňte názov na `Názov diskety.kdelnk`.

5. Na záložke Zariadenie zadajte do horného riadku Zariadenie: `/dev/fd0`.

6. Kliknite na ikonu Ikona odpojeného a vyberte ikonu diskety bez zeleného svetielka.

Teraz vložte naformátovanú disketu do mechaniky a kliknite na práve vytvorenú ikonu. Rozsvieti sa zelené svetielko a môžete na disketu zapisovať alebo z nej čítať. Pred vytiahnutím diskety kliknite na ikonu pravým tlačítkom myši a vyberte Odpojiť.

## Konfigurácia KDE

Ak sa Vám niečo na KDE nepáči, napr. chovanie myši, okien a podobne, môžete si pravdepodobne nastaviť iné, prijatelné chovanie. KDE je extrémne konfigurovatelné a môžete zmeniť takmer akúkoľvek jeho vlastnosť. Oproti iným Unixovým okienkovím správcom pritom nie je nutné editovať kryptické konfiguračné súbory. Samozrejme ak radšej editujete priamo konfiguračné súbory, môžete. Ale pre ostatných je tu Ovládacie centrum KDE, zvláštny program pre nastavovanie vlastností KDE.

### Použitie Ovládacieho centra KDE

Spusťte si Ovládacie centrum KDE z Menu Štart. Zobrazí sa okno rozdelené na dve časti. V ľavej sa zobrazuje zoznam konfiguračných modulov.

Ak na niektorý názov kliknete, v pravej časti sa zobrazia konfiguračné voľby. Kliknutím na "PLUS" sa ponuka rozbalí.

Zmena konfigurácie je celkom priamočiará. Pri každom module je k dispozícii tlačítko volajúce nápovedu, ktorá osvetľuje menej zrejmé voľby. Každý panel obsahuje tlačítka OK, Použiť a Zrušiť, ktoré zaišťujú následujúce:

- OK aplikuje nastavenie a uzavrie konfiguračný panel.

- Použiť aplikuje zmeny, ale nechá okno otvorené pre dalšie zmeny.

- Zrušiť uzavrie okno bez toho aby zmenilo nejaké nastavenia.

Ak sa prepnete do iného konfiguračného modulu z ponuky v ľavom panely bez kliknutia na tlačítko Ok alebo Použiť, budú všetky vykonané zmeny stratené.

### Konfiguračné moduly

Tu je krátký zoznam konfiguračných modulov:

Systém

  Obsahuje konfiguráciu programu Dr. Konqui (pomocník, ktorý ošetruje havarované programy) a Správca prihlásení.

Správca súborov

  Obsahuje konfiguráciu správcu súborov a väzbu medzi jednotlivými typmi súborov a aplikáciami.

Vzhľad & ovládanie

  Obsahuje položky, ktoré majú vzťah k vzhľadu celého KDE, napríklad farby ovládacích prvkov, jazyk, ktorým bude KDE komunikovať, šetrič obrazovky a podobne.

Informácie

  Zobrazí informácie o využití pamäti, stavu jednotlivých dielov počítača a využitia zdrojov.

Perifériá

  Obsahuje konfiguráciu myši a klávesnice.

Individuálne nastavenia

  Tu si môžete nastaviť svoju e-mailovú adresu, krajinu kde žijete, jazyk a zpôsob narábania s heslami.

Správa napájania

  Ak máte notebook alebo počítač, ktorý podporuje šetrenie energiou, tu sa môžete hrať. Určite tu nastavte vypínanie monitora pri dlhšej nečinnosti.

Zvuk

  Tu si môžete nastaviť aké zvuky bude KDE vydávať pri svojom behu.

Systém

  Tu si je možné meniť dátum a čas. Root tu môže nakonfigurovať spôsoby, ako sa môžete do KDE prihlásiť.

Skúste si to! Nájdete si vlastné nastavenie a zistíte ako veľmi je KDE prispôsobivé.

## Odhlásenie

Dúfame, že KDE Vám poskytlo všetko čo ste potrebovali a že ho už nikdy nebudete chcieť opustiť. Ak byste sa predsa len chceli niekedy odhlásiť, jednoducho kliknite na ikonu s malým "X" na panely, nad ikonou sa zámok. Ak túto ikonu na panely nemáte, jednoducho vyberte z menu voľbu Ponuka štart odhlásiť.

### Správa sedenia

Ten preklad je trochu divný, ja viem, ale ako tomu hovoriť?

Keď sa odhlasujete, KDE si zapamätá všetky nastavenia. To nie je až tak prekvapivé, to vie kde kdo. KDE však ide ale omnoho dalej, ono si pamätá aj aké aplikácie ste mali spustené, aké v nich boli otvorené súbory a kde se okna nachádzali. Tomu budeme hovoriť Správa sedenia. Aplikácie, ktoré vedia spolupracovať s KDE sa obnovia na rovnakom mieste, kde boli umiestnené pri odhlásení. Kedit si pamätá aký ste editovali súbor a v ktorom mieste súboru ste mali kurzor a podobne.

Aplikácie, ktoré s KDE spolupracovať nevedia budú pri odhlasovaní vypísané a KDE Vás upozorní, že ich nebude možné obnoviť, takže sa môžete vrátiť a uložiť si data v týchto aplikáciách.

Aby ste si vyskúšali, ako správa sedenia funguje, spusťte si KEdit ( Ponuka štart Aplikácie Editor), otvorte si v ňom nejaký súbor a odhláste se. Potom sa opäť prihláste a uvidíte, KEdit spustí a otvorí súbor. KEdit si dokonca zapamätá neuložené zmeny v súbore a umožní pokračovať presne na rovnakom súbore, ako bol pred odhlásením.

## KDE - vzrušujúca cesta

Dúfame, že sa Vám tento krátky návod páčil a že Vám tento unikátny správca umožní pracovať jednoduchšie a rýchlejšie než kedykoľvek predtým.

Prosíme, majte na pamäti, že projekt KDE nie je komerčný. Je to skôr projekt udržovaný nadšencami z celého sveta. Radi bysme Vás pozvali k účasti na tejto unikátnej sieti ľudí. Ak ste programátormi, môžete nám pomôcť pisať aplikácie, ak ste umelci alebo máte zkúsenosti s dizajnérstvom, môžete nám pomôcť vytvárať ikony alebo obrázky. A ak radi píšete, uvítame Vás s nadšením v dokumentačnom projekte KDP.

Ako sami vidíte, je mnoho možností ako pomôcť. Ste jednoznačne pozvaný k účasti na tomto celosvetovom projekte. Prosíme, navštívte www.kde.org a načerpajte dalšie informácie.

Vitejte na tejto vzrušujúcej ceste,

`Váš KDE Tím`

## Dodatky

### Mime typy

KDE obsahuje mnoho preddefinovaných MIME typov, ale môže sa stať, že budete potrebovať pridať vlastné. To môžete urobiť cez menuNastavenie Konfigurovať Asociácia súborov v okne programu Konqueror.

## Na tomto diele sa podielali

### Autori

- Matthias Ettrich ettrich@kde.org

- Kalle Dahlheimer kalle@kde.org

- Torben Weiss weis@kde.org

- Bernd Wuebben wuebben@kde.org

- Stephen Schaub sschaub@bju.edu - Editor

- Robert Williams rwilliams@kde.org - Editor

- Marek Kuziel kuziel@megaloman.sk - Preklad do slovenského jazyka

&underFDL;